proxectonos/corpus_dominio_legal_administrativo_tmp huggingface dataset:
02/09/2020 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de agosto de 2020.

Por Decreto de Alcaldía, de data de 28 de agosto, aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de agosto de 2020. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 28 de agosto de 2020 ó 28 de outubro de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a vinteoito de agosto de 2020 O ALCALDE, Manuel Ruiz Rivas
02/09/2020 | Administración LocalMunicipal
Cabana de Bergantiños
Elevación automática a definitivo do acordo de aprobación inicial do expediente de modificación de crédito 18/2020

Rematado o prazo de exposición ao público do acordo plenario de modificación nº 18/2020 do orzamento da Corporación para o ano 2020, mediante crédito extraordinario e suplemento de crédito sen presentarse reclamacións, enténdese elevado a definitivo, conforme ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo e 38.2 en relación 20.1 do Real decreto 500/90, do 20 de Abril, polo que se aproba o Regulamento orzamentario. En cumprimento do artigo 169 da citada lei faise público o resumo por capítulos do Estado de Ingresos e de gastos trala aprobación do devandito expediente. Conforme ao artigo 171 en relación co 177 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Cabana de Bergantiños, a 28 de agosto de 2020 O Alcalde Asdo. José Muíño Domínguez
02/09/2020 | Administración LocalMunicipal
Vedra
Secretaría-Intervención
Aprobación padrón fiscal SAF 2º trimestre de 2020

A Xunta de Goberno Local, en sesión ordinaria celebrada o día vinte e cinco de agosto do ano que andamos, aprobou o padrón fiscal pola prestación do servizo de axuda no fogar (dependentes e a través de libre concurrencia), correspondente ao 2 trimestre do 2020 O cal se expón ao público, para a súa notificación colectiva, de acordo co establecido no artigo 102.3 da Lei 58/20003, do 17 de decembro, xeral tributaria, durante o prazo de 15 días dende a súa publicación no BOP e no Taboleiro de Anuncios da Casa do Concello Contra o acordo de aprobación dos padróns e das liquidacións incorporadas aos mesmos, os interesados poderán interpor recurso de reposición no prazo dun mes, contado dende o día seguinte ao remate da exposición ao público dos padróns, recurso de reposición contencioso-administrativo perante o Xulgado do Contencioso-Administrativo no prazo de dous meses se a resolución do recurso de reposición é expresa e no prazo de seis meses dende a súa interposición, se non o fose. Ademais poderán interpor calquera outro recurso que consideren oportuno. Vedra, 28 de agosto de 2020 O ALCALDE Asdo. Carlos Martínez Carrillo
02/09/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pagamento de prezos xustos por expropiación para a obra “Reformado número 2 do acondicionamento da AC-406 Portomouro-Santa Comba, treito parque empresarial de Santa Comba - Abuín” ( AC/08/064.01.1), Santa Comba

Resolución do Servizo Provincial da Coruña da Axencia Galega de Infraestruturas, pola que se acorda realizar o pagamento de prezos xustos por expropiación para a obra “Reformado Número 2 do Acondicionamento da AC-406 Portomouro-Santa Comba, Treito Parque Empresarial de Santa Comba – Abuín” (clave AC/08/064.01.1), no concello de Santa Comba. En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do xusto prezo por mutuo acordo dos bens e dereitos afectados pola obra “Reformado Número 2 do Acondicionamento da AC-406 Portomouro-Santa Comba, Treito Parque Empresarial de Santa Comba – Abuín” (clave AC/08/064.01.1), no concello de Santa Comba aos propietarios cuxa relación figura exposta no taboleiro de anuncios do concello indicado. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 19 de agosto de 2020 Felipe de la Vega Gándaras Xefe do Servizo Provincial da Coruña
02/09/2020 | Administración LocalMunicipal
Narón
Secretaría
Anuncio listado provisorio admitidas/excluídas para a provisión de dúas prazas de auxiliar administrativa

A Alcaldía de este Concello en data 20.08.2020 adoptou a seguinte resolución: “Rematado o prazo de presentación de instancias, para tomar parte no proceso selectivo para a provisión de 2 prazas de Auxiliar Administrativo, promoción interna, publicado no BOE nº 193, de 15 de xullo de 2020, esta alcaldía, en uso das atribucións conferidas pola lexislación vixente RESOLVE: PRIMEIRO.- Aproba-la lista provisoria de admitidos/as e excluídos/as para tomar parte no proceso selectivo para a provisión de 2 prazas de Auxiliar Administrativo: Admitidos/as: Excluídos/as: Ninguén SEGUNDO.- Outorgar un prazo de 10 días hábiles, contados a partires do seguinte á inserencia desta resolución no BOP a efectos de reclamacións.” Narón, 28 de agosto de 2020 A Alcaldesa Marián Ferreiro Díaz
03/09/2020 | Administración LocalMunicipal
Ferrol
Intervención
Aprobación inicial do expediente de modificación de crédito Nº 28/2020, sub-expediente de crédito extraordinario núm.03/2020

Aprobación inicial do expediente de modificación de crédito nº 28/2020 subexpediente 3/2020 de crédito extraordinario EDICTO O Pleno do Concello de Ferrol, en sesión do día 27 de agosto de 2020 aprobou inicialmente o expediente de modificación de crédito nº 28/2020 subexpediente 3/2020 de crédito extraordinario. Este acordo será obxecto de exposición pública no taboleiro de anuncios da sede electrónica do Concello de Ferrol ( https://www.ferrol. gal/sede ) durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferrol, 01 de setembro de 2020 A Concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares
03/09/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72491. Espazo deportivo. Concello de Narón

ANUNCIO Concello de Narón, solicita de Augas de Galicia por atoparse nas marxes do río Seco, a legalización de obras, nas parcelas de referencias catastrais 5210307NJ6251S0001XA, 5210308NJ6251S0001IA e 5210301NJ6251S0001FA, no lugar de Polígono Industrial do Río do Pozo, parroquia de Castro (Santa María), Concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72491. As obras solicitadas consisten na execución de acondicionamento de parcela municipal no S-II do polígono Río do Pozo, para pista de tiro con arco:. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de agosto de 2020 O xefe do servizo territorial Néstor Rodríguez Arias
03/09/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.71879. LAT. Concello de Carral, Coristanco, Carballo e Cerceda

ANUNCIO Greenalia Wind Power SLU, solicita de Augas de Galicia por atoparse nas marxes de varios ríos, a autorización de obras, en varios lugares e parroquias dos concellos de Coristanco, Tordoia, Carballo, Cerceda, Ordes e Carral (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.71879. As obras solicitadas consisten na execución do proxecto de: L. A. T.220 KV Mesón- Campelo en los términos municipales de Coristanco, Tordoia, Carballo, Cerceda, Ordes y Carral (A Coruña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerceda ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 26 de agosto de 2020 O xefe do servizo territorial Néstor Rodríguez Arias
03/09/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72475. Sendeiro. Concello de Narón

ANUNCIO Concello de Narón, solicita de Augas de Galicia por atoparse nas marxes do río Seco e Feal, a autorización de obras, no lugar de Residencia San Xosé, parroquia de Xubia (Nosa Señora Dos Desamparados), Concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72475. As obras solicitadas consisten na execución do proxecto de: “Recuperación de suelo urbano para usos públicos amables con el medio ambiente: apertura urbana y disfrute del entorno de la ría”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de agosto de 2020 O xefe do servizo territorial Néstor Rodríguez Arias
03/09/2020 | Administración LocalMunicipal
Cambre
Aprobación provisional da modificación das ordenanzas fiscais número 9 e 15

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria de data 27 de agosto do 2020, adoptou, entre outros, os seguintes acordos: Aprobar provisionalmente para o exercicio 2020 e seguintes a modificación da Ordenanza Fiscal nº 9 reguladora da Taxa pola Rede de Sumidoiros e a modificación da ordenanza fiscal nº 15 reguladora da Taxa por subministración de auga As anteditas modificacións comezarán a aplicarse a partir do día seguinte á publicación do anuncio no Boletín Oficial da Provincia da súa aprobación definitiva, e manteranse vixentes ata a súa modificación ou derrogación expresa. Expoñer ao público no taboleiro de anuncios do Concello o citado acordo provisional, así como o texto completo das ordenanzas fiscais modificadas durante o prazo de trinta día hábiles, contados desde o día seguinte ao da publicación do anuncio de exposición no Boletín Oficial da Provincia. Igualmente publicarase o de exposición nun diario dos de maior difusión da provincia. Durante o período de exposición pública da modificación das ordenanzas, os que teñan un interese directo, nos termos previstos no artigo 18 do Real decreto lexislativo 2/2004, poderán examinar o expediente e presentar as reclamacións oportunas. Transcorrido o período de exposición pública sen se presentar reclamacións, os acordos adoptados quedarán definitivamente aprobados. Publicar no Boletín Oficial da Provincia os acordos definitivos que, unha vez transcorrido o período de exposición pública, proceda adoptar así como o texto das ordenanzas modificadas. Cambre, 31 de agosto de 2020 A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo) Maria Dolores Pan Lesta
03/09/2020 | Administración LocalMunicipal
Carnota
Aprobación vaos permanentes 2020

Con data vinte e oito agosto de dous mil vinte, o alcalde do Concello de Carnota ditou a seguinte resolución: - Decreto de aprobación de VAOS PERMANENTES ANUALIDADE 2020. Polo presente edicto exponse ao público o devandito padrón e procédese a notificalo colectivamente aos contribuíntes conforme ó establecido no art.124.3 da Lei Xeral Tributaria. Os/as interesados/as lexítimos/as poderán interpor contra dito decreto, que será dirixido a alcaldía-presidencia, o recurso de reposición o que se refire o artigo 108 la Lei 7/85, de 2 de abril, previo ao Contencioso Administrativo, no prazo de un mes a contar dende o día seguinte ao da publicación do presente edicto no Boletín Oficial da Provincia, todo elo de conformidade co establecido no art.14 da Lei 39/88 de 28 de decembro, reguladora das Facendas Locais. Carnota, 31 de agosto de 2020 O alcalde Juan Manuel Saborido Rama
03/09/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70746. Mellora de camiños. Concello de Ponteceso

ANUNCIO Concello de Ponteceso, solicita de Augas de Galicia por atoparse nas marxes de varios ríos, a autorización de obras, en varios lugares e parroquias do Concello de Ponteceso (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70746. As obras solicitadas consisten na execución do proxecto de: “Camiño de Carballido a Cerezo de Abaixo e outros”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponteceso ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de agosto de 2020 O xefe do servizo territorial Néstor Rodríguez Arias
03/09/2020 | Administración LocalMunicipal
Oroso
Aprobación inicial da modificación da relación de postos de traballo. Exp.2020/X999/000296

O Pleno do Concello en data 28 de agosto de 2020 procedeu á aprobación inicial da modificación da Relación de Postos de Traballo do concello. De conformidade co previsto no artigo 202 da Lei 2/2015, de 29 de abril, de emprego público de Galicia, exponse ao público polo prazo de 20 días hábiles, a fin de que durante o mesmo poidan formularse as reclamacións que se consideren oportunas. Transcorrido o devandito prazo sen interposición de reclamacións entenderase definitivamente aprobada. Oroso, 28 de agosto de 2020. O Alcalde. Izhan Cristina Sofia Pletea Acebillo.
03/09/2020 | Administración LocalMunicipal
Ponteceso
Secretaría
Corrección de erros das bases do proceso selectivo dun funcionario/a auxiliar administrativo/a da Administración Xeral

ANUNCIO Corrección de erros das bases do proceso selectivo dun funcionario/a auxiliar administrativo/a da Administración Xeral Advertidos erros na redacción das bases aprobadas pola resolución núm.513/2020 do 12-08-2020 e publicadas no BOP núm.139 do 27-08-2020, corrixidos pola resolución núm.564/2020 do 28-08-2020, cómpre proceder á publicación das correccións das mesma s: No anexo I (Temario) onde di: “29. Lei orgánica 15/1999, de 13 de novembro, de protección de datos de carácter persoal. Obxecto e réxime xurídico. Principios da protección de datos. Dereitos dos cidadáns” Debe dicir: “29. Lei Orgánica 3/2018, de 5 de decembro, de protección de datos persoais e garantía dos dereitos dixitais. Principios da protección de datos. Dereitos dos cidadáns” O Anexo II (Solicitude) débese subtituír polo seguinte: “ANEXO II MODELO DE INSTANCIA D. /Dna.…………………………………………., maior de idade, co DNI número., con enderezo a efectos de notificacións en.………………………………………………………….…., localidade ….………………………., CP….……. E-Mail. EXPÓN: I.- Que ten coñecemento da convocatoria publicada para a selección dunha praza de funcionario/a Auxiliar Administrativo de Administración Xeral, Subgrupo C2, do Concello de Ponteceso, incluída na O. P. E.2020, segundo as bases publicadas. II. - Que estou en posesión de todos e cada un dos requisitos esixidos nas bases de selección, en especial na base 3. Bases que declaro expresamente coñecer. Polo exposto, SOLICITO: Ser admitido/a no correspondente proceso selectivo, achegando para estes efectos a seguinte documentación: - Fotocopia do DNI - Fotocopia da titulación requirida para o acceso ao posto. - Fotocopia do CELGA 2 ou titulación equivalente Outra documentación: Ponteceso, …… de ………. …. 2020 Asinado:” Ponteceso, 31 de agosto de 2020 O alcalde, D. Xosé Lois García Carballido
03/09/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.71866. Capa de rodadura de estradas. Concello de Vimianzo

ANUNCIO Concello de Vimianzo, solicita de Augas de Galicia por atoparse nas marxes do río s/d, a autorización de obras, no lugar de, parroquia de Tines (Santa Baia), Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.71866. As obras solicitadas consisten na execución das obras denominadas “ Reparación e sustitución da capà de rodadura da esrada entre Tines e A Piroga no Concello de Vimianzo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 26 de agosto de 2020 O xefe do servizo territorial Néstor Rodríguez Arias
03/09/2020 | Administración LocalMunicipal
Porto do Son
Aprobación de padrón fiscal

A Miren Iosune Koldo Mirena Sagastibelza Escanciano ditou resolución o 28/08/2020, aprobando o padrón fiscal da Taxa pola venda ambulante relativa á ocupación con postos fixos todos os sábados do ano 2019 e liquidacións relativas á taxa do lixo para os ditos vendedores ambulantes, coas características, conceptos e importes que continuación se indican: – Taxa pola venda ambulante: 5.860,00 € – Taxa do lixo pola venda ambulante: 2.550,00 € – Débeda tributaria total exercicio 2019: 8.410,00 € Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente anuncio, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 28 de agosto de 2020 A Concelleira Delegada Mª José Maneiro Quintáns
03/09/2020 | Administración LocalMunicipal
Vimianzo
Anuncio de aprobación provisional de modificación da ordenanza fiscal núm.24

O Pleno do Concello de Vimianzo, en sesión ordinaria, celebrada o día 28 de agosto de 2020, acordou a aprobación provisional da modificación da Ordenanza núm.24 reguladora da taxa pola prestación dos servizos públicos municipais de vivenda comunitaria, escola infantil, centro de día, comedor sobre rodas e lavandería sobre rodas. En cumprimento do disposto nos artigos 49 e 70.2 da Lei 7/1985, de 2 de Abril, reguladora das Bases de Réxime Local, e no artigo 56 do Real Decreto Lexislativo 781/1986, de 18 de Abril, polo que se aproba o Texto Refundido das disposicións legais vixentes en materia de Réxime Local, sometese o expediente a información pública polo prazo de trinta días a contar dende o seguinte a inserción de este anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se houbesen presentado as reclamacións, considerarase aprobado definitivamente dito Acordo. Vimianzo, 28 de agosto de 2020 A Alcaldesa Mónica Rodríguez Ordoñez
03/09/2020 | Administración LocalMunicipal
Oroso
Aprobación inicial de modificación de anexo de persoal do orzamento 2020

O Pleno do Concello en data 28 de agosto do presente ano procedeu á aprobación inicial da modificación do anexo de persoal do orzamento do exercicio 2020. De conformidade co disposto no artigo 169.1 do TR 2/2004 da lei reguladora das facendas locais exponse o expediente ao público polo prazo de 15 días durante os cales os interesados poderán examina-lo expediente e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso, 28 de agosto de 2020 O Alcalde-Presidente Manuel Mirás Franqueira
03/09/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70156. Muro de pedra. Concello de Fene

ANUNCIO Manuel Angel Rodríguez Rivas, solicita de Augas de Galicia por atoparse nas marxes do río Cádavo, a autorización de obras, no lugar de Avda. do Concello 5, parroquia de Fene (San Salvador), Concello de Fene (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70156. As obras solicitadas consisten nun muro de contención mediante escollera de pedra nun treito de 20,00 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fene ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 26 de agosto de 2020 O xefe do servizo territorial Néstor Rodríguez Arias
03/09/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69765. Peche de parcela. Concello de Carballo

ANUNCIO Balwant Berradi Corsini, solicita de Augas de Galicia por atoparse nas marxes do río Ramil, a autorización de obras, no polígono 6, parcela 88, no lugar de Espiño, parroquia de Sísamo (Santiago), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69765. As obras solicitadas consisten no peche de parcela nun tramo de 29,00 m., nun tramo mediante muro de formigón e outro tramo mediante bloques de formigón, postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 26 de agosto de 2020 O xefe do servizo territorial Néstor Rodríguez Arias
03/09/2020 | Administración LocalMunicipal
A Capela
Acordo do Pleno do Concello da Capela polo que se aproba definitivamente o expediente de modificación de créditos núm.6/2020

ANUNCIO DE APROBACIÓN DEFINITIVA Unha vez aprobado definitivamente o expediente de modificación de créditos número 6/2020, dentro do vixente orzamento municipal, por un importe de cinco mil corenta euros (5.040,00 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois de dito expediente, o resumo por capítulos do estado de gastos queda do seguinte xeito: Ademais, queda acreditado o cumprimento dos requisitos que establece o artigo 37.2, apartados a), b) e c), do Capítulo I do Título VIN da Lei 39/1988, de 28 de decembro, Reguladora das Facendas Locais, en materia de orzamentos, desenvolvido por Real Decreto 500/1990, de 20 de abril, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia do saldo de crédito non comprometido na partida correspondente, que deberá verificarse no nivel en que este establecida a vinculación xurídica. c) Se o medio de financiamento se corresponde con novos ou maiores ingresos sobre os previstos, que o resto dos ingresos veñen efectuándose con normalidade, salvo que aqueles teñan carácter finalista. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. A Capela, 31 de agosto de 2020 O alcalde Manuel Meizoso López
03/09/2020 | Administración LocalMunicipal
Oleiros
Área Económica
Aprobación padrón taxa sumidoiro, prestacións patrimoniais servizo de abastecemento de auga potable e depuración de augas residuais e canon da Xunta de Galicia correspondente ao 2º trimestre do 2020 zona b

Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia correspondentes ao segundo trimestre do 2020 relativo ós inmobles sitos na Zona “B” (Parroquias de Oleiros, Perillo, Maianca, Serantes, Dexo e Urbanización Dos Regos). ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 2020003278, de data 20 de agosto do 2020. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de agosto do 2020 ao 30 de setembro do 2020. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 20 de agosto do 2020. A 1ª Tte. Alcalde-Delegada de Economía e Facenda Asdo.: Mª. Marina Montserrat Sanchez Montañez Espantaleon
03/09/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72389. Acondicionamento de parcela. Concello de Vimianzo

ANUNCIO Concello de Vimianzo, solicita de Augas de Galicia por atoparse nas marxes do río Vilariño, a autorización de obras, no polígono 40, parcela 446, no lugar de Caxadas, parroquia de Cambeda (San Xoán), Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72389. As obras solicitadas consisten na desmonte da parcela para a eliminación dun promontorio, para gañar visibilidade na estrada AC-552. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 26 de agosto de 2020 O xefe do servizo territorial Néstor Rodríguez Arias
24/09/2020 | Administración LocalMunicipal
Ames
Aprobación padróns taxa caixeiros automáticos e taxa cemiterio do ano 2020

Por Decretos de Alcaldía, de data 16 de setembro de 2020 aprobáronse as liquidacións correspondentes a: - Padrón fiscal da taxa pola utilización privativa ou aproveitamento especial do dominio público local con caixeiros automáticos do ano 2020. - Padrón fiscal da taxa pola actividade administrativa do cemiterio municipal, conservación e vixianza do ano 2020. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, para o Concello de Ames, será do día 1 de outubro de 2020 ao 30 de novembro de 2020, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 30 de novembro de 2020 obter un duplicado nas Oficinas do Concello de Ames sitas en: Bertamiráns: Pza. Horta de abaixo nº 6, local 18 Milladoiro: R/ Viorneira 6 Bx OFICINA VIRTUAL: http://www.concellodeames. gal. Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 17 de setembro de 2020 O primeiro tenente de alcalde Alcalde por delegación (Decreto 2101/2020) Estibalitz Liedtke Espart.
24/09/2020 | Administración LocalMunicipal
Abegondo
Aprobación inicial MC 13/2020

ANUNCIO APROBACIÓN INICIAL MC 13/2020 O Pleno desta Corporación aprobou na sesión realizada o día 17 de setembro de 2020 o expediente de modificación de créditos MC 13/2020 de suplemento de crédito e crédito extraordinario, dentro do vixente orzamento municipal. En cumprimento co disposto no art.177.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público, por prazo de quince días hábiles, na Secretaría deste Concello. Durante este prazo, que comezará a contarse dende o día seguinte á publicación deste anuncio no Boletín Oficial da Provincia da Coruña, poderán formularse as reclamacións que se consideren pertinentes, que deberán ser dirixidas ao alcalde-presidente do Concello de Abegondo. Este expediente entenderase definitivamente aprobado, sen necesidade de novo acordo plenario, se durante o período de exposición pública non se presentan reclamacións e entrará en vigor unha vez que se publique no BOP o resumo por capítulos do estado de gastos do orzamento de 2020 coas modificacións propostas. Abegondo, 18 de setembro de 2020. O alcalde José Antonio Santiso Miramontes
24/09/2020 | Administración LocalMunicipal
Ames
Delegación das funcións da Alcaldía

ANUNCIO Delegación das funcións da Alcaldía Mediante decreto da Alcaldía Decreto 2101/2020, do 16 de setembro, foron delegadas a totalidade das funcións da Alcaldía no primeiro tenente de alcalde, David Santomil Mosquera, por operación cirúrxica e conseguinte baixa médica do alcalde, do 16 de setembro de 2020 (a partir das 14.00 horas), ata que se produza a alta médica. O que se fai público para xeral coñecemento. Ames, 18 de setembro de 2020. O primeiro tenente alcalde Alcalde por delegación (Decreto 2101/2020) David Santomil Mosquera
24/09/2020 | Administración LocalMunicipal
Corcubión
Delegación de funcións da Alcaldía

Delegación de funcións da Alcaldía O Sr. alcalde, con data 16 de setembro de 2020, ditou, mediante resolución n.º 323/2020, o seguinte acto administrativo: PRIMEIRO.–Delegar na concelleira dona M.ª Manuela Fernández Louro a facultade para oficiar o matrimonio civil o vindeiro 26 de setembro de 2020, ás 12.30 horas, segundo establece a lexislación vixente. Corcubión, 17 de setembro de 2020. O alcalde-presidente Manuel Insua Insua
24/09/2020 | Administración LocalMunicipal
Ponteceso
Secretaría
Anuncio de aprobación inicial do proxecto de urbanización do APR-D2.5, rúa Cubeiro, Corme-Porto, Ponteceso

ANUNCIO de aprobación inicial do proxecto de urbanización do APR-D2.5, rúa Cubeiro, Corme-Porto, Ponteceso A Xunta de Goberno Local do Concello de Ponteceso, en sesión celebrada na data 17-09-2020, aprobou inicialmente o proxecto de urbanización do APR-D2.5, rúa Cubeiro, Corme-Porto, Ponteceso. No cumprimento do disposto no artigo 226 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia; sométese a exposición pública durante o prazo dun mes mediante anuncio que se publicará no Boletín Oficial da Provincia e nun dos xornais de maior difusión, durante o cal os interesados poderán examinar o expediente nas oficinas xerais do Concello, así como presentar as alegacións, reclamacións ou suxerencias que desexen, mediante escrito dirixido á Alcaldía. Así mesmo, publícase ós efectos de legal notificación a aqueles afectados que poideran resultar desoñecidos, en virtude do previsto no artigo 44 da Lei 39/2015, do 1 de outubro, do procedemento administrativo común das administracións públicas. Ponteceso, 21 de setembro de 2020. O alcalde Xosé Lois García Carballido
24/09/2020 | Administración LocalMunicipal
Neda
Exposición pública do padrón das taxas de pasaxes permanentes ano 2020

A Xunta de Goberno Local deste Concello, na sesión do día 21 de setembro 2020, acordou aprobar o padrón de contribuíntes pola TAXA DE PASAXES PERMANENTES ANO 2020. Exposición: O padrón quedará exposto o público no Concello durante o prazo de QUINCE DÍAS, a contar dende o seguinte ao da publicación do presente anuncio no BOP. Dito anuncio terá carácter de notificación colectiva ao abeiro do disposto no artigo 107 da Lei 58/2003, xeral tributaria, e artigo 24 do RXR. Período de cobramento: O período de cobro será de DOUS MESES, contados a partir do día seguinte ó da publicación do edicto de exposición pública. Os contribuíntes que teñan domiciliado o pagamente nunha entidade financeira, os recibos seránlles cargados no conta por eles indicada, tanscorridos QUINCE DÍAS despois de iniciado o período de cobramento. Recursos: Contra o presente acordo, que é definitivo na vía administrativa, poderá interpor no prazo de dous meses contados a partir do día seguinte ó da recepción da presente notificación, recurso contencioso-administrativo ante o Xulgado do Contencioso-Administrativo de Ferrol, conforme ó disposto nos artigos 6 e seguintes (Capítulo II) da Lei 29/98 do 13 de xullo reguladora da citada xurisdición. Tamén poderá facer uso, con carácter previo e potestativo, do recurso de reposición establecido no artigo 52.1 da Lei de bases do réxime local segundo nova redacción dada pola Lei 11/99, do 21 de abril, en relación cos 123 e seguintes da Lei 39/2015, do 1 de outubro, do Procedemento Administrativo Común das Admninistracións Públicas; a exercer no prazo dun mes contado a partir do día seguinte ao da recepción da presente notificación, ante a Xunta de Goberno Local deste Concello; sen prexuízo de que así mesmo poida utilizar calquera outro recurso que considere axeitado a dereito. Contra as liquidacións tamén poderá interpor, ante o mesmo órgano, o recurso de reposición, no prazo dun mes (igualmente contado desde o día seguinte o da notificación) ó que se refire o artigo 108 da Lei reguladora das bases do réxime local, do 2 de abril de 1985, tal como preceptúa o artigo 14.4 da Lei 39/88, do 28 de decembro, reguladora das facendas locais, debendo terse en conta as condicións e circunstancias, previdas neste artigo. Contra a resolución expresa ou tácita do recurso de reposición poderá interpor o contencioso-administrativo ante o dito Tribunal, nos prazos e forma indicados no parágrafo primeiro. Vila de Neda, 21 de setembro do 2020. O ALCALDE Asinado: Ángel Alvariño Saavedra
24/09/2020 | Administración LocalMunicipal
Melide
Delegación para celebración de matrimonio civil

Delegación para celebración de matrimonio civil Por resolución ditada co número 467/2020 e data 15-09-2020 o Sr. alcalde en funcións acordou a seguinte delegación para a celebración de matrimonio civil: “RESOLUCIÓN ASUNTO: DELEGACIÓN NA CONCELLEIRA DALIA GARCIA COUSO DA CELEBRACIÓN DE MATRIMONIO CIVIL PARA O 17/09/2020 EXPEDIENTE: 2020/G003/000520 ANTECEDENTES: De conformidade coas atribucións que me confiren os artigos 23.4 da Lei 7/1985, do 2 de abril, reguladora das bases do Réxime Local; art.61.3 da Lei 5/97 de Administración Local de Galicia, art.43.3 e 44 do RD.2568/1986, e demais normativa concordante. En virtude das facultades que me outorga a lexislación aplicable, RESOLVO: Primeiro. –Delegar na concelleira desta Corporación dona Daisy Maria Carla Rocio Sardo Alvan o exercicio da competencia para a celebración do matrimonio civil o vindeiro xoves día 17 de setembro de 2020 ás 19:00 horas entre don ANTONIO JONATHAN BIHI POTRONY e dona WEIMEI VERONICA ANDREA ORTIZ URBINA BOHE. Segundo. –Notificar a presente resolución á concelleira a prol da cal se efectúa a presente delegación e publicar a mesma no Boletín Oficial da Provincia. Ordeno e asino en Melide, martes 15 de setembro de 2020. Asdo.: O alcalde en funcións / José Antonio Prado García. Do que a secretaria da fe. Asdo.: A secretaria / María Cruz Andrade García.” Melide, 16 de setembro de 2020. O alcalde en funcións José Antonio Prado García
24/09/2020 | Administración LocalMunicipal
Ferrol
Urbanismo
Anuncio información pública segundo o RAMINP para ampliación actividade estabulación e cría de gando equino e a súa preparación deportiva

Solicitada por Centro de Actividades Hípicas de Ferrol S. L. licenza de instalación e apertura para a actividade de estabulación e cría de gando equino e a súa preparación deportiva (ampliación) no lugar de Lavandeira s/n, Brión (Ref. Catastral: 15037A02300286), que cumpre a normativa vixente, sométese a información pública por período de DEZ DÍAS hábiles, co fin de que poida examinarse o expediente no Negociado de Licenzas deste Concello e formularse por escrito as reclamacións e ou observacións que se estimen oportunas, de conformidade co disposto no art.30 do Regulamento de actividades molestas, insalubres, nocivas e perigosas. Ferrol, 16 de setembro de 2020. O concelleiro delegado da Área de Urbanismo e Infraestruturas, Mobilidade, Vivenda e Rehabilitación, Contratación, Centro de Recursos Informáticos e Organización Interna, por delegación da Alcaldía do 08/07/2019 (BOP 22/07/2019) Asdo.- Julián Reina Villalón.
23/09/2020 | Administración LocalMunicipal
Mugardos
Delegación da representación do Concello para a asistencia ao acto de conciliación no SMAC no Concelleiro D. José Miguel Mahía Prados

O alcalde, con data 10.09.2020, dictou a seguinte RESOLUCIÓN con número 762/2020: Vista a cédula de citación de data 28 de agosto 2020 (NRE 3267/31.08.2020) para un acto de conciliación no SMAC o día 14.09.2020 ás 12:00 h, pola presente e de acordo co establecido no artigo 61.3 da Lei de administración local de Galicia, no artigo 43.3 e 43.5 do Regulamento de organización, funcionamento e réxime xurídico das corporacións locais e no artigo 8 do Regulamento de Organización Municipal (ROM), pola presente R E S O L V O: Primeiro.- Efectuar delegación específica da representación deste Concello para a asistencia ao acto de conciliación no SMAC o día 14.09.2020 ás 12:00 h no concelleiro delegado de facenda, persoal e participación cidadá, D. José Miguel Mahía Prados. Da presente resolución darase conta ó Pleno da Corporación na primeira sesión que éste celebre, notificarase persoalmente ao interesado para a súa aceptación, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe polo alcalde.” Mugardos, 17 de setembro de 2020. O ALCALDE Asdo. JUAN DOMINGO DE DEUS FONTICOBA
23/09/2020 | Administración LocalMunicipal
Fene
Secretaría
Delegación da Alcaldía

A Alcaldía ditou a Resolución núm.857/2020 para que a concelleira Rocío Aurora Bértoa Puente realice a voda civil que vai ter lugar na Asociación de Veciños de Perlío o vindeiro 19.09.2020 ás 18.30 h. En Fene, asinado dixitalmente o 18.09.2020 polo alcalde Juventino José Trigo Rey.